Rod die ridderPrins William slaan Sir Rod Stewart tot ridder (Foto: Twitter) Die multi-bekroonde Britse sanger Rod Stewart is Dinsdag in Buckingham-paleis in Londen deur prins William tot ridder geslaan. Stewart, wat volgens Billboard een van die wêreld se topverkoper-kunstenaars is, is vereer vir sy bydrae tot musiek en liefdadigheid. Hy het onder meer 16 keer enkelsnitte op die top-tien in die VSA, en 31 keer in Brittanje gehad. Die 71-jarige sanger het in sy loopbaan van langer as ses dekades meer as 100 miljoen albums verkoop. Hy is in 2007 met Penny Lancaster getroud en is pa van agt, waarvan twee kinders uit dié huwelik gebore is. “Ek het ŉ roemryke en wonderlike loopbaan gehad te danke aan die ruim ondersteuning van die Britse publiek én mense wêreldwyd. Dié eer is die kersie op die koek, en ek kan nie vir enigiets meer vra nie,” het sir Rod aan die BBC gesê. Op die lys van vereerdes is onder andere die Britse ruimtevaarder maj. Tim Peake en Downton Abbey-aktrise Penelope Wilton wat voortaan bekend staan as dame Penelope. Bron: BBC Sir Rod Stewart en sy vrou, Penny Lancaster, en kinders, Alistair en Aiden (Foto: Twitter)